95/168/EY: Komission päätös, tehty 8 päivänä toukokuuta 1995, salmonellaa koskevien lisätakeiden vahvistamisesta Suomeen ja Ruotsiin ihmisravinnoksi tarkoitettujen tietyntyyppisten munien lähetysten osalta



Virallinen lehti nro L 109 , 16/05/1995 s. 0044 - 0047



KOMISSION PÄÄTÖS, tehty 8 päivänä toukokuuta 1995, salmonellaa koskevien lisätakeiden vahvistamisesta Suomeen ja Ruotsiin ihmisravinnoksi tarkoitettujen tietyntyyppisten munien lähetysten osalta (95/168/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen liitteessä II olevan 2 luvun ensimmäisen luetelmakohdan, sekä katsoo, että komissio on hyväksynyt päätöksillä 94/968/EY (2) ja 95/50/EY (3) Suomen ja Ruotsin esittämät salmonellan valvontaa koskevat toimintaohjelmat; näissä ohjelmissa on munivien kanojen suoraan ihmisravinnoksi tarkoitettuja munia koskevia erityistoimenpiteitä, Suomi on sitoutunut siihen, että pakkaamoissa hyväksytään ainoastaan sellaisista munivien kanojen parvista tulevia munia, joita valvotaan säännöllisesti salmonellan varalta; Ruotsi on säätänyt salmonellan valvonnasta kaikkien sellaisten munivien kanojen parvien osalta, joiden munat saatetaan markkinoille, on tärkeätä vahvistaa takeet, jotka vastaavat Suomen ja Ruotsin toimintaohjelmillaan täytäntöönpanemia takeita, pakkaamojen olisi annettava Suomeen ja Ruotsiin tarkoitettujen munien osalta takeet siitä, että munat tulevat sellaisista munivien kanojen parvista, jotka on tarkastettu mikrobiologisilla tutkimuksilla näytteitä ottamalla, olisi vahvistettava tähän näytteenoton avulla tehtävään mikrobiologiseen tutkimukseen liittyvät säännöt hyväksymällä näytteenottomenetelmä, ottavien näytteiden lukumäärä sekä näytteiden tutkimuksen mahdollistava mikrobiologinen menetelmä, on otettava huomioon tietyistä munien kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1907/90 (4), sellaisena kuin se on viimeksi muutettuna asetuksella (EY) N:o 3117/94 (5), säännökset, tietyistä munien kaupan pitämisen vaatimuksista annetun neuvoston asetuksen (ETY) N:o 1907/90 soveltamista koskevista yksityiskohtaisista säännöistä 15 päivänä toukokuuta 1991 annetun komission asetuksen (ETY) N:o 1274/91 (6), sellaisena kuin se on viimeksi muutettuna asetuksella (EY) N:o 3239/94 (7), säännökset ja tietyntyyppisten munien markkinoille saattamista koskevista erityisistä terveysvaatimuksista 20 päivänä kesäkuuta 1994 tehdyn päätöksen 94/371/EY (8) määräykset, kolmansista maista oleviin eriin sovelletaan tuontiehtoja, jotka ovat vähintään yhtä ankarat kuin tässä päätöksessä vahvistetut ehdot, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaisia, ON TEHNYT TÄMÄN PÄÄTÖKSEN: 1 artikla 1. Tässä päätöksessä sovelletaan asetuksen (ETY) N:o 1907/90 ja asetuksen (ETY) N:o 1274/91 määritelmiä. 2. Kuitenkin tässä päätöksessä tarkoitetaan `munilla` kananmunia, jotka on tarkoitettu ihmisravinnoksi ja jotka kuuluvat seuraaviin tyyppeihin: - A-luokan munat - B-luokan munat. 3. Tätä päätöstä ei sovelleta muniin, jotka on tarkoitettu munavalmisteiden tuotantoon tai jotka on toimitettu neuvoston direktiivin 89/437/ETY (9) mukaisesti hyväksytyille elintarvikealan yrityksille, jos tämä tarkoitus on selvästi merkitty munia sisältäviin pakkauksiin. 2 artikla 1. Pakkaamojen on taattava, että Suomeen ja Ruotsiin tarkoitetut munat tulevat sellaisista munivien kanojen parvista, jotka on tarkastettu mikrobiologisilla tutkimuksilla näytteitä ottaen liitteen I määräysten mukaisesti. 2. Edellä 1 kohdassa määrättyä takuuta varten munien mukana on oltava liitteessä II määritelty todistus. 3 artikla Tässä päätöksessä määrättyjä lisätakeita ei sovelleta muniin, jotka ovat peräisin laitoksesta, joka direktiivin 92/118/ETY 18 artiklassa säädetyn menettelyn mukaisesti on tunnustettu Suomessa ja Ruotsissa täytäntöönpantua ohjelmaa vastaavaksi. 4 artikla Tätä päätöstä tarkastellaan uudelleen ennen 31 päivää joulukuuta 1996. Uudelleen tarkastelu perustuu Suomen ja Ruotsin laatimaan ennen 30 päivää syyskuuta 1996 esittämään kertomukseen saaduista kokemuksista. 5 artikla Tämä päätös on osoitettu kaikille jäsenvaltioille. Tehty Brysselissä 8 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 62, 15.3.1993, s. 49 (2) EYVL N:o L 371, 31.12.1994, s. 36 (3) EYVL N:o L 53, 9.3.1995, s. 31 (4) EYVL N:o L 173, 6.7.1990, s. 5 (5) EYVL N:o L 330, 21.12.1994, s. 4 (6) EYVL N:o L 121, 15.5.1991, s. 11 (7) EYVL N:o L 338, 28.12.1994, s. 48 (8) EYVL N:o L 168, 2.7.1994, s. 34 (9) EYVL N:o L 212, 22.7.1989, s. 87 LIITE I 1. Näytteenottomenetelmä Jos kanoja kasvatetaan orsilla tai vapaalla laitumella, ulostuksista koostuvia näytteitä, joista jokaisessa on tuoreesta ulosteesta koostuvia erillisiä vähintään gramman painosia näytteitä, otetaan tietty määrä umpimähkään rakennuksessa, jossa kanoja pidetään, tai, jos ne pääsevät vapaasti useampaan kuin yhteen tilan rakennukseen, näytteitä otetaan jokaisessa tilan rakennusryhmässä, jossa kanoja pidetään. Jos munivat kanat ovat häkissä, nämä näytteet on otettava raapimista tai säiliön pinnalla olevista ulosteista. 2. Otettavien näytteiden lukumäärä Erillisten ulostusnäytteiden lukumäärän yhdistettyä ulostusnäytettä varten on taattava 5 %:n tartuntatason havaitseminen 95 %:n luotettavuustasolla. 3. Mikrobiologinen testi näytteiden tutkimiseksi Salmonellabakteerit on eristettävä kansainvälisen standardointijärjestön standardoidun menetelmän ISO 6579:1993 mukaisesti. 4. Näytteenoton tiheys Parvesta on otettava näytteitä munimista edeltävän kahden viikon kuluessa, ja sen jälkeen vähintään joka 25. viikko. LIITE II TODISTUS tietyntyyppisten munien (1) lähettämiseksi Suomeen ja Ruotsiin > KAAVION ALKU> Viitenumero: I. Munalähetyksen tunnistetiedot Laatuluokka: Painoluokka: Yksikköjen tai pakkausten lukumäärä: Vähimmäissäilyvyysaika: Nettopaino: Kuljetustapa: II. Munien alkuperä Jäsenvaltio, josta munat ovat peräisin: Lähettäjä (täydellinen nimi ja osoite): Pakkaamon/pakkaamojen osoite/osoitteet ja hyväksymisnumero(t): Toimivaltainen viranomainen: III. Munien määränpää Vastaanottaja (täydellinen nimi ja osoite): IV. Todistus Allekirjoittanut virallinen eläinlääkäri todistan, että edellä tarkoitetut munat tulevat sellaisesta munivien kanojen parvesta, joka täyttää salmonellaa koskevien lisätakeiden vahvistamisesta Suomeen ja Ruotsiin ihmisravinnoksi tarkoitettujen tietyntyyppisten munien lähetysten osalta 8 päivänä toukokuuta 1995 tehdyn komission päätöksen 95/168/EY määräykset. Tehty , (paikka) (päiväys) leima (2) [Toimivaltaisen viranomaisen allekirjoitus (2)] (Nimi suuraakkosin) (2) Allekirjoitus ja leima eri värillä kuin painettu teksti. >KAAVION LOOPU> (1) Suoraan ihmisravinnoksi tarkoitetut A- ja B-luokan kananmunat (joita ei ole tarkoitettu munatuotteiden tuotantoon tai toimitettu direktiivin 89/437/ETY mukaisesti hyväksytyille elintarviketeollisuuden yrityksille).